**Қауіпсіз жер**

***«Жаратқан Иенің есімі — мықты мұнара,***

***Бас сауғалаған әділге қауіпсіз пана.»***

***(Нақыл сөздер 18:10)***

Сіз бала кезіңізде мектеп ауласында «қуаласпақ» ойынын ойнадыңыз ба? Сол ойында, өзіңізді қауіпсіздекте сезінетін «үй» деген жер болатын еді. Егер сол «үйге» кіріп кетсеңіз, сізді ешкім ұстай алмайды дегенді білдіретін еді.

Қазіргі кезде де, «қауіпсіз жер» идеясы танымал болып жатыр – бұл сізді ыңғайсыз сезінуге, қауіп төндіретін немесе сынға ұшырататын басқалардан қашып кетіп, тығылып қалуға болатын жер. Физикалық қауіпке келетін болсақ, мысалы, егер бізге қарай бомба ұшып келе жатса, бізге бомбадан қорғанатын баспана қажет. Бірақ Құдай біздің күнделікті өмірде қауіпсіздікті қажет ететін жағдайларға тап болатынымызды білді.

Сондықтан Киелі кітапта «Құдай — біздің панамыз да күшіміз, Қиын кезде сенімді көмекшіміз.» (Забур 45:1) және «Жаратқан Иенің есімі — мықты мұнара, Бас сауғалаған әділге қауіпсіз пана.» (Нақыл сөздер 18:10) деп жазылған. Шын мәнінде, Ол біздің жалғыз сенімді баспанамыз.

Бірақ, көп жағдайда, біз бұны ұмытып, басымызға уайым қайғы, қорқыныш түскен кезде, біз Құдайға жүгінбейміз. Балаларымыздың болашағы, немесе қартайып жатқан ата-аналарымыз, немесе келе жатқан үлкен экзамен туралы алаңдап жүрген кезде, біз әдетте көңілімізді басқа нәрсеге аударту үшін, әлеуметтік желіде отырып, әртүрлі видео бейнелер көреміз. Немесе, ұйықтаймыз, немесе шектен тыс спортпен айналысамыз, немесе басымызбен жұмысқа кіріп кетеміз, немесе кейбір адамдар ішімдік ішеді.

Иса сізге Өз тыныштығын, жұбанышын, Киелі Рухын және тірі сөзін ұсынады. Кім болсаңыз да, қалай өмір сүрсеңіз де, Ол сізді Өз есімінің берік мұнарасына паналауға шақырады. Ол: «Мен Өзіме келгендерді ешқашан қуып жібермеймін» дейді. (Жохан 6:37). Иса сіздің жалғыз «қауіпсіз жеріңіз».